b'\n_START_ARTICLE_\nPapinsaari (Kuhmoinen)\n_START_SECTION_\nMaantietoa\n_START_PARAGRAPH_\nSaari on 1,1 kilometri\xc3\xa4 pitk\xc3\xa4, 390 metri\xc3\xa4 leve\xc3\xa4 ja sen pinta-ala on 31,2 hehtaaria . Se sijaitsee kirkonkyl\xc3\xa4n edustalla noin 100\xe2\x80\x93400 et\xc3\xa4isyydell\xc3\xa4 mantereen rannasta. Saaren l\xc3\xa4nsipuolelle j\xc3\xa4\xc3\xa4 Vastiainen, joka on pieni Vorikanniemen taakes j\xc3\xa4\xc3\xa4v\xc3\xa4 j\xc3\xa4rvenosa. Saaren etel\xc3\xa4puolella on Lintusalmi, joka erottaa saaren Vorikanniemest\xc3\xa4 50 metri\xc3\xa4 leve\xc3\xa4n\xc3\xa4 salmena. Saaren it\xc3\xa4ranta on alle 200 metrin et\xc3\xa4isyydell\xc3\xa4 sen it\xc3\xa4puolella olevasta rannasta. Saarelta ei n\xc3\xa4e suoraan P\xc3\xa4ij\xc3\xa4nteen j\xc3\xa4rvenselille, koska Uotilansaari sijaitsee niiden edess\xc3\xa4. Saari on matala ja sill\xc3\xa4 on kaksi yht\xc3\xa4 korkeaa m\xc3\xa4ke\xc3\xa4. Niiden huiput sijaitsevat Papinsaaren hautausmaalla siunauskappelin ja hautausmaan etel\xc3\xa4puolella olevalla kalliom\xc3\xa4ell\xc3\xa4. Niiden huiput ylt\xc3\xa4v\xc3\xa4t noin 97,5 metrin korkeuteen merenpinnasta ja 19 metrin korkeuteen P\xc3\xa4ij\xc3\xa4nteest\xc3\xa4._NEWLINE_Saari on asuttu, siell\xc3\xa4 on viljelyss\xc3\xa4 kuusi peltopalstaa ja toiminnassa vedenpuhdistamo. Vapaa-ajan asuntojakin on pari. Hautausmaa sijaitsee saaren pohjoisp\xc3\xa4\xc3\xa4ss\xc3\xa4 sen l\xc3\xa4nsirannassa. Saarelle tulee kirkonkyl\xc3\xa4n taajamasta penergtie, jossa on lyhyt silta. Sillan juurella on venesatama laitureineen ja lahdenpohjukkaan tulee venev\xc3\xa4yl\xc3\xa4.'